Diari Oficial de la Generalitat Valenciana


Sumari del DOGV 6142, del 11-11-2009 (2009/11594)

Judici de cognició 335/93. Notificació a Manuel Sánchez Hoya.
-------------------------------------------------------------

### Dades del document

Número de DOGV
:   6142

Data del DOGV
:   11-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/11038


Data del document
:   24-09-2009

Organisme emissor
:   Jutjat de Primera Instància Número 1 de Vinaròs

Tipus de document
:   Edicte

Judici de cognició 335/93. Notificació a Manuel Sánchez Hoya. [2009/11660]  
Lourdes Vicente Garcia, secretària del Jutjat de Primera Instància i Instrucció número 1 dels de Vinaròs i partit, mitjançant este edicte, faig saber:   
Que en este Jutjat se segueixen actuacions de judici de cognició 29404605176, a instàncies de Pivot's Fusta, SA, contra Manuel Sánchez Hoya, en les quals s'ha acordat traure a subhasta pública per termini de 20 dies el bé que després es dirà, amb les condicions següents:   
Primera. S'ha assenyalat perquè tinga lloc la rematada de la primera subhasta el pròxim dia 27 de gener de 2010 a les 10.00 hores del matí, a la sala d'audiència d'este Jutjat, pel tipus determinat a continuació de la descripció registral de la finca o finques objecte de subhasta.   
Segona. Els títols de propietat dels immobles subhastats es troben suplits pels certificats corresponents registrals, que consten en les actuacions, de manifest en la secretaria del Jutjat perquè puguen examinar-los aquells que desitgen prendre part en la subhasta, entenent-se que tot licitador els accepta com a suficients, sense que puga exigir-ne cap altre, i que les càrregues i gravàmens anteriors i els preferents al crèdit de l'actor, si n'hi haguera, continuaran subsistents i sense cancel·lar, entenent-se que l'adjudicatari els accepta i queda subrogat en la necessitat de pagar-los.   
Tercera. Per a prendre part en la subhasta, els licitadors haurien de consignar prèviament el 30% del tipus, suma que podrà consignar-se en el compte de dipòsits i consignacions d'este Jutjat 1352-0000-05000335/1993, de l'oficina del Banesto, carrer dels Socors, 3, de Vinaròs, presentant en este cas el resguard d'ingrés. Així mateix, es podrà presentar un aval bancari per la quantitat indicada, havent d'identificar-se fefaentment i declarant que coneixen les condicions generals i particulars de la subhasta. Si es fa el dipòsit amb quantitats rebudes totalment o en part d'un tercer, es farà constar així al resguard, a l'efecte del que disposa l'article 652 de la Llei d'Enjudiciament Civil.   
Quarta. Podran fer-se postures en plec tancat, i exclusivament l'executant podrà cedir la rematada a un tercer.   
Cinquena. En cas que calga suspendre la subhasta, es traslladarà la celebració a la mateixa hora, per al dia següent hàbil de la setmana dins de la qual s'haguera assenyalat la subhasta suspesa, en el cas que siga festiu el dia de la celebració, o hi haguera un nombre excessiu de subhastes per a este dia.   
Sisena. La publicació d'estos edictes serveix com a notificació en la finca hipotecada dels assenyalaments de les subhastes, en cas que el deutor no fóra trobat en esta finca.   
Setena. La situació possessòria de la finca no consta.   
Béns objectes de la subhasta   
Urbana. Finca número 76. Habitatge tipus B, situat a la quarta planta alta, tercera d'habitatges de l'edifici Ibiza al polígon Alameda de Màlaga, carrer del Compositor Lhemberg, número 2. Es composada de vestíbul, menjador sala d'estar, cuina, 5 dormitoris, 2 banys, lavabo, terrassa sala d'estar i terrassa llavador. Té una superfície construïda aproximada incloses les parts proporcionals que li corresponen i terrasses pròpies de l'habitatge de 201,32 dm². Confronta: al nord amb un habitatge tipus C, buit de l'ascensor i vestíbul de planta; al sud amb zona de locals que el separa del carrer del Compositor Lhemberg; a l'est, amb habitatge tipus A, i a l'oest, amb zona enjardinada d'ús públic i zona de locals. Quota: 1,40%.   
Dades registrals. Finca registral número 8.842, secció: 5-19534/A, inscrita al tom 1383, llibre 1383, foli 4 del Registre de la Propietat número 8 de Màlaga.  
Taxat a l'efecte de subhasta en cinc-cents cinquanta-un mil nou-cents denou euros i cinquanta-quatre cèntims (551.919,54 euros).  
Vinaròs, 24 de setembre de 2009.- La secretària: Lourdes Vicente García.